290 ETTORE STAMPINI — INSCRIPTIONES ET DISTICHA 
XX. 
Disticha ad doctissimam puellam missa kalendis Ianuartis 
diem natalem suum agentem. 
(kal. Ian. an. MCMXX) 
Accipe quae tenui complector carmine vota 
hoc tibi quo coepit sol radiare die: 
sit tibi natalis felix faustusque bonusque, 
prospere et eveniant quae tibi cumque cupis; 
quique novus nobis hodie simul incipit annus 
fata ferat patriae prosperiora datis. 
XXL 
AD LECTOREM 
(III non. Ian. an. MCMXX) 
Confregi calamum, cum spes iam nulla maneret 
posse quidem vita me meliore frui. 
Multa tamen scripsi; nunc vero, candide lector, 
pagina in extrema dextra recumbit iners. 
